คือเมื่อเช้านี้หนูลื่นพื้นในห้องแล้วจังหวะล้มโดนเหลี่ยมตู้รองเท้าแล้วมันเจาะเข้าตรงซี่โครงฝั่งขวาใต้ราวนมอ่ะค่ะไม่แน่ใจว่าเลือดคลั่งไหมแต่เจาะแรงมากเลือดไม่ไหลแต่จุกมากๆเลยค่ะต้องทำยังไง
สวัสดีค่ะ อาการจุกหน้าอกเกิดได้จาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกรดไหลย้อน จะมีอาการแสบร้อนกลางอก จุกบริเวณลำคอ คลื่นไส้ อาเจียนร่วมด้วยในกรณีนี้ที่มีอุบัติเหตุนำมาก่อนชัดเจน น่าจะเป็นเรื่องของกล้ามเนื้อบริเวณหน้าอกอักเสบจากการถูกกระแทกการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ หากเป็นไม่รุนแรงมักจะค่อยๆดีขึ้นเองหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น เจ็บหน้าอกมากขึ้นเรื่อยๆ มีเลือดคั่งเป็นก้อนใหญ่ใต้ผิวหนัง คลื่นไส้ อาเจียน ควรไปพบแพทย์